**Ασκήσεις σε αφηγηματικές τεχνικές.**

**1**  Η τεχνική κατά την οποία ο Όμηρος ή ο Οδυσσέας στην Οδύσσεια εξιστορούν γεγονότα του παρελθόντος λέγεται:

Α επιβράδυνση Β in media res Γ αναδρομική αφήγηση.

**2** Στο απόσπασμα που ακολουθεί τι είδους αφήγηση έχουμε;

Και κουβαλούσε την πραγμάτεια στα χέρια και αγωνιούσε αν θα την πουλήσει…….

Α δευτεροπρόσωπη Β πρωτοπρόσωπη Γ τριτοπρόσωπη .

**3** Η βασική υπόθεση ενός αφηγηματικού έργου λέγεται:

Α περιγραφή Β μύθος Γ πλοκή.

**4**  Ήταν ο ίδιος άνθρωπος που σε λίγο θα σκοτώνονταν στη μάχη………..

Έχουμε: α αναδρομική αφήγηση β προδρομική αφήγηση γ παρέκβαση.

**5** Όταν ο αναγνώστης ξέρει πιο πολλά από τους ήρωες έχουμε:

 Α προϊκονομία Β ειρωνεία Γ αλληγορία.

 **6** Και τότε άξαφνα παρουσιάστηκε μπροστά του ο άνδρας που 5 χρόνια αργότερα θα του έσωνε τη ζωή.

 Έχουμε: Α αναδρομική αφήγηση Β προδρομική αφήγηση

 **7** Όταν απότομα στην αφήγηση πηγαίνουμε από τη μία κατάσταση στην άλλη π. χ. από την ευτυχία στη δυστυχία και αλλάζει έτσι η πορεία της υπόθεσης του έργου

Έχουμε: α περιπέτεια β προσήμανση γ παρέκβαση

 **8** Τι είδους αφήγηση έχουμε στο παρακάτω χωρίο;

 Εδώ που ήρθα σ’ αυτόν τον τόπο όλα είναι εχθρικά. Οι άνθρωποι αφιλόξενοι, καχύποπτοι, παράξενοι. Δεν ξέρω τι να κάνω.

Α διάλογο β μονόλογο γ πλάγιο λόγο

**9** Η τεχνική κατά την οποία ο συγγραφέας αρχίζει από το πιο σημαντικό σημείο της ιστορίας του και στη συνέχεια σταδιακά αναφέρει όσα προηγήθηκαν ονομάζεται:

 α παρέκβαση β αναχρονία γ in media res

**10**  Όταν στην αφήγηση αναπτύσσεται μία αυξανόμενη σταδιακή ένταση των γεγονότων λέγεται: α κλιμάκωση β επιβράδυνση γ περιπέτεια.

**11** Όταν ένας στίχος σε ποίημα τελειώνει όπως ακριβώς αρχίζει αυτό λέγεται:

 Α κύκλος. Β κλιμάκωση. Γ χιαστό.

**12**  Όταν σε συγκεκριμένο τόπο και χρόνο δραστηριοποιούνται κάποια πρόσωπα και υπάρχει ενότητα έχουμε:

Α σκηνή β εικόνα γ περιγραφή .

**13**  Όταν μιλά ο Πολυνείκης με την Αντιγόνη και μπαίνει μέσα στο δωμάτιο ο Κρέοντας τότε αλλάζει :

Α η εικόνα Β η σκηνή Γ η περιγραφή

**14** \_\_ Μοναχή το δρόμο πήρες και εξανάλθες μοναχή. Έχουμε:

A πολυσύνδετο Β παρήχηση Γ κύκλο

**15** Η εντύπωση που προκαλεί ο συγγραφέας στον αναγνώστη ότι βλέπει μπροστά του αυτό που περιγράφεται λέγεται:

 Α σκηνή Β αφήγηση Γ εικόνα

**16** Όταν ο ήρωας εξιστορεί γεγονότα του παρελθόντος έχουμε:

Α Προδρομική αφήγηση Β επιβράδυνση γ αναδρομική αφήγηση

**17** Όταν κάποιος άνθρωπος ξεπερνά τα όρια του και οι θεοί τον τιμωρούν έχουμε:

 A νέμεση. β τίση. γ ύβρη.

**18** Τι είδους αφήγηση διακρίνετε στο παρακάτω απόσπασμα:

\_ Μητέρα να το αγοράσουμε αυτό;

\_ Όχι μην το αγγίζετε απαγορεύεται.

 Α διάλογος β τριτοπρόσωπη αφήγηση γ πρωτοπρόσωπη αφήγηση.

**19**  Ποια τεχνική αφήγησης έχουμε στο στίχο:

<< Σταθείτε αντρείοι σαν Έλληνες και σαν νεκροί σταθείτε>>.

 α in media res Β κύκλο Γ χιαστό

**20**  Όταν διακόπτεται προσωρινά η κύρια αφήγηση και παρεμβάλλεται ένα σχετικό επεισόδιο που αργοπορεί το ρυθμό της (αφήγησης) έχουμε:

α Αναδρομική αφήγηση β επιβράδυνση . γ προδρομική αφήγηση .

**21** Όταν μεταφέρονται τα στοιχεία μίας εποχής σε μία άλλη προγενέστερη έχουμε:

Α εγκιβωτισμό Β αναχρονία Γ κύκλο

**22**  Όταν μία αφήγηση παρεμβάλλεται στο εσωτερικό μίας άλλης και όταν τελειώσει συνεχίζεται η άλλη δηλ. η κύρια αφήγηση έχουμε:

Α παρέκβαση Β in medias res Γ εγκιβωτισμός

**23** Η προσωρινή διακοπή της φυσικής ροής του μύθου και η αναφορά σε θέματα άσχετα με το έργο λέγεται:

Α παρέκβαση Β εγκιβωτισμός Γ Προϊκονομία .

**24** Η ψυχολογική προετοιμασία του αναγνώστη με υπαινιγμούς για όσα πρόκειται ν’ ακολουθήσουν λέγεται:

 Α αναδρομική αφήγηση Β προσήμανση Γ προδρομική αφήγηση.

**25** Τα επίθετα που δίνουν μία χαρακτηριστική ιδιότητα στα πράγματα ή πρόσωπα που αναφέρονται λέγονται:

Α περιγραφικά Β χαρακτηριστικά